# โคนามิไวไวเวิลด์
โคนามิไวไวเวิลด์ (คาตากานะ: コナミワイワイワールド; ; คำว่า "ไวไว" เป็นสัทพจน์ภาษาญี่ปุ่นสำหรับพื้นที่ที่มีเสียงดังและพลุกพล่าน) เป็นวิดีโอเกมแพลตฟอร์มแฟมิลีคอมพิวเตอร์ ค.ศ. 1988 ซึ่งเปิดตัวในประเทศญี่ปุ่นเท่านั้นโดยบริษัทโคนามิ เกมนี้มีตัวเอกเป็นตัวละครที่สร้างโดยบริษัทโคนามิ รวมถึงไมกีย์ (จากกูนี่ส์ ขุมทรัพย์ดำดิน) และคิงคอง ซึ่งปรากฏตัวในเกมที่สร้างจากภาพยนตร์ที่ผลิตโดยโคนามิทั้งสองเกม

 รูปแบบการเล่น 
ผู้เล่นเริ่มเกมในฐานะโคนามิแมน และสามารถสลับระหว่างโคนามิแมนกับโคนามิเลดี หากผู้เล่นสองคนกำลังเล่นเกม คนหนึ่งจะเล่นเป็นโคนามิแมน และอีกคนจะเล่นเป็นโคนามิเลดี โดยผู้เล่นทั้งสองไม่สามารถสลับตัวละครได้จนกว่าพวกเขาจะกู้ภัยตัวละครอย่างน้อยหนึ่งตัวจากหนึ่งในหกด่าน ผู้เล่นจะต้องเล่นผ่านหกด่านที่เลือกได้ ซึ่งเกิดขึ้นในเกมโคนามิที่แตกต่างกัน ต่อจากนั้น ผู้เล่นจะใช้กุญแจเพื่อช่วยชีวิตตัวละครเอกของเกมนั้น จากนั้นจึงจะสามารถเล่นได้ โดยตัวละครแต่ละตัวมีความสามารถที่แตกต่างกันตั้งแต่เริ่ม เช่นเดียวกับสิ่งที่พวกเขาสามารถได้รับในที่สุด อนึ่ง ผู้เล่นผจญภัยผ่านหกด่านแรกในรูปแบบที่ไม่เป็นเชิงเส้น โดยมีรูปแบบการเล่นที่คล้ายกับเกมคาสเซิลวาเนียดั้งเดิมมาก หลังจากเสร็จสิ้นด่านเหล่านี้ ผู้เล่นจะเล่นผ่านด่านยิงตะลุยอวกาศแบบเลื่อนแล้วจึงลุยด่านสุดท้ายแบบเป็นเส้นตรง

ผู้เล่นสามารถไปเยือนห้องทดลองของ ดร.ซีนอามัน ได้โดยปกติ (จากซีรีส์ทวินบี) ซึ่งจะให้โปรไฟล์ตัวละครของเกมนี้แก่ผู้เล่นและเติมพลังงานเมื่อจำเป็น ผู้เล่นสามารถพูดคุยกับซีมัน ผู้เป็นน้องชายของ ดร.ซีนอามัน  ผ่านทางห้องทดลองของเขา ซึ่งสามารถชุบชีวิตตัวละครที่ถูกกำจัดให้ฟื้นคืนชีพได้โดยใช้กระสุน 100 นัดต่อตัวละครในระหว่างเกม

 ตัวละครที่ผู้เล่นควบคุม 
 โคนามิแมน: ตัวเอกหลักของเกมที่เคยเพียงแค่รับเชิญให้ปรากฏตัวในเกมของบริษัทโคนามิมาก่อน
 โคนามิเลดี: แอนดรอยด์หญิงที่สร้างโดย ดร.ซีนอามัน เพื่อต่อสู้ร่วมกับโคนามิแมน
 โกเอมง: นินจาจากซีรีส์กัมบาเระโกเอมง ซึ่งพบได้ในด่านญี่ปุ่นยุคกลาง
 ซีมัน เบลมอนต์ III: ทายาทของนักฆ่าแวมไพร์จากซีรีส์คาสเซิลวาเนีย ซึ่งพบได้ในด่านปราสาท
 เก็ตสึ ฟูมะ: เขามาจากเก็ตสึ ฟูมะ เด็ง ซึ่งเป็นเกมแฟมิคอมที่วางจำหน่ายเฉพาะในประเทศญี่ปุ่น โดยพบได้ในด่านยมโลก (หรือนรก)
 ไมเคิล "ไมกีย์" วอลช์: ตัวละครนำในภาพยนตร์กูนี่ส์ ขุมทรัพย์ดำดิน รวมถึงเกมแฟมิคอมเดอะกูนีส์ (จำหน่ายในร้านค้าปลีกในญี่ปุ่นเท่านั้น) และเดอะกูนีส์ II ซึ่งพบได้ในด่านถ้ำ
 โมไอ อะเล็กซานเดรีย: โมไอจำนวนมากมักเป็นศัตรูกันในซีรีส์กราดิอุส และเป็นตัวละครที่ผู้เล่นควบคุมในเกมโมไอ-คุง ซึ่งพบได้ในวิหารเกาะอีสเตอร์
 คิงคอง: จากเกมคิงคอง 2: อิการิโนะเมกะตันพันช์ ของแฟมิคอมเฉพาะในประเทศญี่ปุ่น ซึ่งสร้างจากภาพยนตร์เรื่องคิงคอง 2 กำเนิดใหม่ให้โลกตะลึง (คิงคอง 2 ในประเทศญี่ปุ่น) โดยพบได้ในด่านเมือง
 อูปา: ตัวเอกทารกจากเกมไบโอมิราเคิลโบกุตเตะอูปา ที่ปรากฎตัวในเวอร์ชันโทรศัพท์เคลื่อนที่เท่านั้นเพื่อทดแทนไมกีย์ โดยพบได้ในด่านลูกกวาด
 เพนตา: ตัวเอกจากเกมแอนตาร์กติกแอดเวนเจอร์ และเป็นพ่อของเพนตาโร ที่ปรากฎตัวในในเวอร์ชันโทรศัพท์เคลื่อนที่เท่านั้นเพื่อทดแทนคิงคอง โดยพบได้ในด่านแอนตาร์กติก
 วิกไวเปอร์: ยานอวกาศจากซีรีส์กราดิอุส ซึ่งผู้เล่นสามารถเล่นยานลำนี้ได้เฉพาะในด่านยิงเท่านั้น
 ทวินบี: จากซีรีส์ทวินบี ซึ่งผู้เล่นสามารถเล่นยานลำนี้ได้เฉพาะในด่านยิงเท่านั้น เช่นเดียวกับวิกไวเปอร์

 ตัวละครอื่น 
 ดร.ซีนอามัน: นักวิทยาศาสตร์จากซีรีส์ทวินบี ผู้คอยช่วยเหลือเหล่าตัวละครตลอดทั้งเกม
 ซีมัน: น้องชายของซีนอามัน ผู้นำตัวละครที่พ่ายแพ้กลับมามีชีวิตอีกครั้ง
 เพนตาโร: เพนกวินจากซีรีส์พาโรดิอุส (ลูกชายของเพนตา ซึ่งเดิมปรากฏในแอนตาร์กติกแอดเวนเจอร์) ที่จะพาผู้เล่นไปยังหนึ่งในหกด่านหลัก
 ฮานาโกะ: เพนกวินจากซีรีส์พาโรดิอุส ซึ่งแทนที่เพนตาโร (ในเวอร์ชันโทรศัพท์เคลื่อนที่)

 ดนตรี 
ดนตรีระหว่างการเล่นเกมขึ้นอยู่กับตัวละครที่ผู้เล่นเล่นเป็นตัวละครนั้น โดยตัวละครแต่ละตัวมีดนตรีของตัวเอง ซึ่งทำหน้าที่เป็นดนตรีประกอบ นอกจากโคนามิแมน, โคนามิเกิร์ล และโมไอแล้ว ตัวละครอื่น ๆ ทั้งหมดยังใช้ดนตรีจากเกมบริษัทโคนามิที่พวกเขาได้เป็นตัวเอกเช่นกัน และดนตรีสำหรับบอสต่าง ๆ ในเกมก็นำมาจากเกมของบริษัทโคนามิซึ่งจะขึ้นอยู่กับด่านนั้นเป็นหลัก

 เวอร์ชันโทรศัพท์เคลื่อนที่ 
ไวไวเวิลด์เวอร์ชันโทรศัพท์เคลื่อนที่ได้แทนที่ไมกีย์และคิงคองด้วยอูปา (จากเกมไบโอมิราเคิลโบกุตเตะอูปา) และเพนตายักษ์ (ตัวเอกจากเกมแอนตาร์กติกแอดเวนเจอร์ และเป็นพ่อของเพนตาโร) โดยแต่ละด่านเป็นด่านลูกกวาด และด่านแอนตาร์กติก ซึ่งตัวละครสองตัวจากเวอร์ชันแฟมิคอมแรกเริ่มได้ถูกเอาออกเนื่องจากปัญหาด้านลิขสิทธิ์

 ซาวด์แทร็ก 
โคนามิไวไวเวิลด์วันแอนด์ทูซาวด์คอลเลกชัน (คาตากานะ: ワイワイワールド1＆2　サウンドコレクション) ได้รับการเปิดตัวในรูปแบบซีดีซาวด์แทร็กเมื่อวันที่ 19 พฤษภาคม ค.ศ. 2014 ในประเทศญี่ปุ่น และเผยแพร่โดยอีจี มิวสิกเรเคิดส์ กับดีโฟร์ เอนเทอร์ไพรส์